Surm Hundikaril

"Surm Hundikaril" on Juhan Paju 1993. aastal ilmunud kriminaalromaan, milles astub üles uurija Toivo Kivistik.

Sisututvustus 
Kriminaalromaani sündmused toimuvad Haapsalus ja Hundikari laiul invaliididekodus. Peategelase Kivistiku uurida on kaks juhtumit. Esmalt varastati Piirivere kirikust neli 18. sajandi maali. Päev hiljem teatakse saarelt, et Rein Lang kukkus paepangalt õnnetult alla ja sai surma.

Tegelaskujud 
 Toivo Kivistik, uurija Haapsalus. Miilitsamajor.
 Helen Riisen, invaliididekodu elanik. Endine suure kombinaadi raamatupidaja. Mõistetud süüdi kahe inimese külmaverelises tapmises.
 Eduard Peek (hüüdnimega Eedi), invaliididekodu elanik. 
 Tädi Meeri, invaliididekodu elanik. 
 Peaarst Põks
 Rein Lang, valvesanitar. Endine kurjategija, kaks korda vangis istunud.

Hundikari laid 
Fiktiivne laid asub Väinameres Hobulaiu ligiduses ja sõit sinna kestab mandrilt umbes 20 minutit. Väikse saare põhjarannik murdub merre järsu pangana, kus vesi läheb kohe sügavaks. Lõuna poolne haruline kallas on madal ja laudjas, täis suuri rändrahne. Seal asub ka vana kabel koos seda ümbritseva surnuaiaga.

Romaani tõlked 
Soome keeles ("Kuolema Susiluodolla") ilmus teos Taifuuni kirjastuselt sarjas "Myrskyn merkki" nr 6 1994. aastal Samuli Juvoneni tõlkes.

Arvustused 
 Keijo Kettunen. Virolaisdekkari liikkuu mielisairaalassa. Paju Juhan. Kuolema Susiluodolla. Helsingin Sanomat, 27. veebruar 1994
 Juhan Paju – Surm Hundikaril (1993). Blogi loterii, 20. august 2010
 Ritva Sorvali. Juhan Paju, Haapsalun saunamurhat, 1992 ja Kuolema Susiluodolla, 1994. Kouvolan Dekkaripäivät, 15. detsember 2010

Viited 

Eesti kriminaalkirjandusteosed
Eesti romaanid
1993. aasta Eestis
1993. aasta kirjandusteosed